2. ลักษณะการประกอบธุรกิจ

บริษัทเป็นผู้ผลิตและส่งออกผลิตภัณฑ์สับปะรดและผลไม้บรรจุในภาชนะปิดผนึก
มีไร่สับปะรดและโรงงานอยู่ที่จังหวัดชลบุรี ภายใต้เครื่องหมายการค้าของลูกค้าและของบริษัท
โดยขายผ่านตัวแทนจำหน่ายและผู้นำเข้า เพื่อขายตรงให้แก่ลูกค้าในแต่ละประเทศ
เครื่องหมายการค้า “SIAM FOOD” เป็นที่รู้จักของผู้ซื้ออย่างกว้างขวางทั่วโลก

เพื่อให้การผลิตมีประสิทธิภาพและการบริหารต้นทุนที่ดียิ่งขึ้น
บริษัทจึงได้ทำสัญญากับบริษัทผู้ผลิตกระป๋องรายใหญ่แห่งหนึ่ง
เพื่อจัดเตรียมกระป๋องเปล่าให้บริษัทได้ใช้ผลิตตลอดเวลา
เป็นการลดการลงทุนด้านเครื่องจักรผลิตกระป๋อง และเงินทุนหมุนเวียนได้ส่วนหนึ่ง

บริษัทมีธุรกิจทางด้านการพัฒนาที่ดิน โดยร่วมลงทุนใน บริษัท อีสเทิร์น ซีบอร์ด อินดัสเตรียล
เอสเตท (ระยอง) จำกัด ในสัดส่วนร้อยละ 40 ของทุนจดทะเบียน 358 ล้านบาท เป็นเงิน
143.2 ล้านบาท ซึ่งใช้ที่ดินส่วนใหญ่ของไร่บริษัท เพื่อพัฒนาเป็นนิคมอุตสาหกรรมในจังหวัดระยอง
จำหน่ายให้แก่นักลงทุนทั้งชาวไทยและชาวต่างประเทศ และมีผู้ถือหุ้นอื่นที่ถือหุ้นตั้งแต่ร้อยละ 10
ของทุนจดทะเบียน ได้แก่ บริษัท เหมราชพัฒนาที่ดิน จำกัด (มหาชน) ถือหุ้น 60 %

บริษัทได้ขยายธุรกิจด้านผลไม้แช่แข็งเพื่อการส่งออกโดยได้ร่วมลงทุนใน บริษัท อิน-ซีซั่นส์ ฟู้ดส์
จำกัด เมื่อวันที่ 8 ตุลาคม 2545 ซึ่งมีทุนจดทะเบียน และเรียกชำระทั้งสิ้น 40 ล้านบาท
โดยบริษัทถือหุ้นในสัดส่วนร้อยละ 50 ของทุนจดทะเบียนมูลค่า 20 ล้านบาทโดยชำระเป็นเงิน 30
ล้านบาท บริษัท อิน-ซีซั่นส์ ฟู้ดส์ จำกัด เริ่มผลิตเพื่อการส่งออกในเดือนกรกฎาคม 2545
โดยได้รับบัตรส่งเสริมการลงทุนจากสำนักงานคณะกรรมการส่งเสริมการลงทุนเป็นเวลา 8 ปี
และมีผู้ถือหุ้นอื่นที่ถือหุ้นตั้งแต่ร้อยละ 10 ของทุนจดทะเบียนได้แก่

1) บริษัท แนช โฮลดิ้งส์ จำกัด ถือหุ้น 25 %

2) นายอ๊าชร๊าฟ แฟนซี ถือหุ้น 12 %

3) นายอาลี อ๊าชร๊าฟ แฟนซี ถือหุ้น 12 %

บริษัทได้ขยายธุรกิจด้านการปลูกมันฝรั่งและข้าวโพดหวาน เพื่อเป็นวัตถุดิบให้แก่โรงงาน

อุตสาหกรรมอาหารแปรรูป โดยร่วมลงทุนในบริษัท สยาม อะโกร โปรดิวส์ จำกัด เมื่อวันที่ 1
ธันวาคม 2546 บริษัทถือหุ้นในสัดส่วนร้อยละ 55 ของทุนจดทะเบียน 25 ล้านบาท เป็นเงิน 13.75
ล้านบาท และมีผู้ถือหุ้นอื่นที่ถือหุ้นตั้งแต่ร้อยละ 10 ของทุนจดทะเบียน ได้แก่ บริษัท เอทีซี ซัพพลาย
(1993) จำกัด ถือหุ้น 45 %

บริษัทได้ขยายธุรกิจด้านการผลิตอาหารสำเร็จรูปพร้อมรับประทานเพื่อการส่งออก โดยร่วมลงทุนใน
บริษัท สยามเรดี้ ฟู้ด จำกัด เมื่อวันที่ 27 ตุลาคม 2547 โดยบริษัทถือหุ้นในสัดส่วนร้อยละ 45
ของทุนจดทะเบียน 25 ล้านบาท เป็นเงิน 11.25 ล้านบาท และมีผู้ถือหุ้นอื่นที่ถือหุ้นตั้งแต่ร้อยละ 10
ของทุนจดทะเบียน ได้แก่

1) นายพรเทพ ศรีสอ้าน ถือหุ้น 25 %

2) นายณรงค์ ศรีสอ้าน ถือหุ้น 15 %

3) นางสาวพรทิพย์ ธนไพศาล ถือหุ้น 15 %

1. โครงสร้างรายได้

หน่วย : 1,000 บาท

+------------------------+--------+-----+--------+-----+-------+-----+
| ผลิตภัณฑ์                 | 2547   | %   | 2546   | %   | 2545  | %   |
+------------------------+--------+-----+--------+-----+-------+-----+
| สับปะรดบรรจุกระป         | 1,2    | 54  | 1,3    | 53  | 1,11  | 53  |
| ๋องและผลไม้บรรจุถ้วยพลาสติก | 14,182 | .32 | 07,355 | .22 | 6,649 | .16 |
|                        |        |     |        |     |       |     |
| น้ำสับปะรดเข้มข้น          | 5      | 22  | 6      | 24  | 58    | 27  |
|                        | 08,596 | .76 | 08,984 | .79 | 1,475 | .68 |
| ข้าวโพดหวาน             |        |     |        |     |       |     |
| ผลไม้รวมและผลไม้อื่น       | 2      | 11  | 2      | 9   | 23    | 10  |
|                        | 64,061 | .81 | 42,421 | .87 | 0,141 | .96 |
| อื่น ๆ                   |        |     |        |     |       |     |
|                        | 51,011 | 2   | 53,940 | 2   | 5     | 2   |
|                        |        | .28 |        | .20 | 2,570 | .50 |
+------------------------+--------+-----+--------+-----+-------+-----+
| รวมทั้งสิ้น                | 2,0    | 91  | 2,2    | 90  | 1,98  | 94  |
|                        | 37,850 | .17 | 12,700 | .08 | 0,835 | .30 |
| ส่วนแบ่งกำไร (ขาดทุน)     |        |     |        |     |       |     |
| ในบริษัทร่วม              | 77,957 | 3   | 58,647 | 2   | 5     | 2   |
|                        |        | .49 |        | .39 | 8,731 | .80 |
| รายได้เงินปันผล           | -      |     | 2,200  |     |       |     |
|                        |        | -   |        | 0   | 2,200 | 0   |
| ดอกเบี้ยรับ               | 4,481  |     | 3,165  | .09 |       | .10 |
|                        |        | 0   |        |     | 5,561 |     |
| รายได้อื่น ๆ              | 1      | .20 | 1      | 0   |       | 0   |
|                        | 15,054 |     | 79,436 | .13 | 5     | .26 |
|                        |        | 5   |        |     | 3,353 |     |
|                        |        | .14 |        | 7   |       | 2   |
|                        |        |     |        | .31 |       | .54 |
+------------------------+--------+-----+--------+-----+-------+-----+
| รายได้รวม               | 2,2    | 100 | 2,4    | 100 | 2,10  | 100 |
|                        | 35,342 |     | 56,148 | .00 | 0,680 | .00 |
+------------------------+--------+-----+--------+-----+-------+-----+

2. การเปลี่ยนแปลงในปีที่ผ่านมา

1.  การลงทุนในโครงการใหม่ โรงงานข้าวโพดหวานที่อำเภอวังม่วง จังหวัดสระบุรี ได้ดำเนิน

การก่อสร้างโรงงาน สาธารณูปโภค และสั่งซื้อเครื่องจักร
คาดว่าโรงงานจะเริ่มการผลิตในเดือนกรกฎาคม 2548

2.  ในปี 2547 บริษัทได้รับผลการประเมิน Quartile ที่ 1 เรื่อง Corporate Governance
    Report of

Thai Listed Companies 2003 จากสมาคมส่งเสริมสถาบันกรรมการบริษัทไทย
โดยที่บริษัทเป็นบริษัทจดทะเบียนหนึ่งในหกบริษัท ของกลุ่มเกษตรและอุตสาหกรรมอาหาร
ที่มีผลการประเมินดีเด่น

3.  บริษัท อีสเทิร์น ซีบอร์ด อินดัสเตรียล เอสเตท (ระยอง) จำกัด ซึ่งเป็นบริษัทร่วม ดำเนิน

ธุรกิจพัฒนาที่ดินเป็นนิคมอุตสาหกรรม เพื่อขายให้ลูกค้า และให้เช่าโรงงานสำเร็จรูป
มีผลประกอบการที่ดีในปี 2547 ทำให้บริษัทมีส่วนแบ่งกำไรตามสัดส่วนของการถือหุ้นเป็นเงิน 92.97
ล้านบาท

4.  ลงทุนขยายกำลังการผลิตในเครื่องจักรผลิตน้ำสับปะรดเข้มข้น โดยมีกำลังผลิตเพิ่มขึ้น 24

ตันต่อชั่วโมง เป็นเงิน 107.04 ล้านบาท

5.  ซื้อเครื่องจักร Cooker Cooler Palletiser ทดแทนเครื่องจักรเก่าเป็นเงิน 30.39
    ล้านบาท เพื่อ

ปรับปรุงการผลิต

6.  เปลี่ยนหลังคาโรงงานเป็นโลหะ Metal sheet และระบบปิดอาคารกันนกเป็นเงิน 21.40
    ล้าน

บาท

7.  สร้างบ้านพักพนักงานที่ไร่ และโรงงาน ทดแทนอาคารเดิมที่ผุ และหลังคาเป็นสนิม เป็น

เงิน 21 ล้านบาท เพื่อให้สภาพความเป็นอยู่ของพนักงานมีความปลอดภัย

3. แนวโน้มภาวะอุตสาหกรรมและสภาพการแข่งขันในอนาคต

ในปี 2548 คาดว่า ภาวะการแข่งขันจะมีมากขึ้น
เนื่องจากมีโรงงานแห่งใหม่เปิดดำเนินการอีกหลายรายโดยที่ปริมาณวัตถุดิบก็ไม่ได้มีมากขึ้นนัก
จึงมีการแย่งซื้อสับปะรดกันมาก อีกทั้งสภาวะความแห้งแล้งในประเทศ ทำให้คุณภาพผลไม้ไม่ดี
ดังนั้นสับปะรดจึงมีราคาสูงโดยสูงกว่าประเทศคู่แข่งขัน เช่น ฟิลิปปินส์ และอินโดนิเซีย
ราวร้อยละ60 เนื่องจากผู้ผลิตในต่างประเทศเหล่านั้น ทำไร่ของตนเอง
จึงไม่มีการแย่งซื้อสับปะรดกัน
ทั้งนี้ตลาดต่างประเทศก็ไม่อาจรับภาระราคาสับปะรดที่สูงขึ้นจากไทยได้ทั้งหมด
อีกทั้งต้นทุนกระป๋องที่มีแต่จะสูงขึ้นและการอ่อนตัวของเงินเหรียญสหรัฐฯ
ก็จะมีผลกระทบต่อรายได้ของบริษัทด้วย

การแข่งขันด้านการตลาด จะมีมากกว่าปีที่ผ่านมา
ทั้งจากการแข่งขันระหว่างโรงงานผู้ผลิตในประเทศ ภาวะเศรษฐกิจโลกที่อยู่ระหว่างการฟื้นตัว
การกีดกันทางการค้าด้วยข้อกำหนดต่าง ๆ เช่น เรื่องสิ่งแวดล้อม การใช้แรงงานเด็ก
และการตั้งกำแพงภาษีสินค้านำเข้า เป็นต้น และภาวะสงครามในแถบตะวันออกกลางที่ยังคงมีอยู่
อย่างไรก็ตามบริษัทได้ศึกษาวิธีการต่าง ๆ เพื่อคงส่วนแบ่งตลาดไว้
โดยให้ความสำคัญในการผลิตสินค้าที่มีคุณภาพ และให้บริการที่ดีเพื่อให้ลูกค้าเกิดความพึงพอใจ
และซื้อสินค้าจากบริษัทต่อ ๆ ไป